बे गोदान मुगानि गोदान सोरजिथायफोरनि फारसेबो बर’ आइजोफोरखौ गोसो होनाय नुनो मोनदों। बे गोदान सोरजिथायफोरनि मादाव ससियेल मिडियाआबो मोनसे। ससियेल मिडिया बुङोब्ला सरासनस्रायै फेसबुक, टुइटार, गुगल, इउटिउब, इनस्टाग्राम आरिखौनो बुजिनाय जायो। ससियेल मिडियानि गेजेरजों गोबां गुबुन-गुबुन रोखोमनि सोलोंथाइ लानायजों लोगोसे गुबुन- गुबुन आयदानि सायाव सावरायनाय, लिरबिदां फोसावनाय आरि खालामनो हायो।